**Beslutningsreferat – ordinært møde i Det Nationale Integrationsråd, torsdag d. 21. september 2023**

**Deltagere**

**Rådet:** Maria Kavita Nielsen, Madina Shafiqi, Simon El-Zeinab, Roya Moore, Zeljka Secerbegovic, Thomas Hoffman, Christian Marcussen.

**Sekretariatet:** Emilie Bjørn Boisen, Nikolaj Thorborg Lynggaard-Hjort, Gustav Mose.

**Tilforordnet fra departementet:**

**Afbud:** Muhsin Türkilmaz, Desalegn Tufa, Hetav Rojan, Amma Asare-Nyako, Ilham Mohamed, Rebecca Rohlin Eriksen (tilforordnet fra departementet).

**Om referatet**

Dette er et beslutningsreferat. Derfor indeholder referatet kun de punkter, hvor der blev taget beslutninger, samt relevant baggrundsinformation for de beslutninger.

Dagsordenen for mødet kan findes på Rådets hjemmeside.

**Punkt 2: Udvalgsarbejde fremadrettet**

Det blev her besluttet, at de tre udvalg arbejder videre. Planen for de tre udvalg er hhv.:

* Ungeudvalget: Arbejder videre med de planlagte anbefalinger, og får undersøgt datoer til mulige møder med organisationer og videnspersoner.
* Kvinder i beskæftigelse: Vil gerne have fokus på de iranske sygeplejersker, der er kommet til landet, men ikke kan få arbejde. Det blev diskuteret at holde et offentligt møde i Odense og igangsætte indsamling af viden for at blive klogere på problemstillingen.
* Sammenhængskraftsudvalget: Det blev diskuteret at afholde en konference, der skal sætte skarpt på sammenhængskraften i Danmark. Udvalget uddyber sine tanker til sekretariatet.

**Punkt 3: Koranafbrændinger i Danmark**

Rådet udarbejder ikke for nuværende anbefalinger til emnet. Rådet følger emnet tæt og afventer bl.a. det endelige lovforslag og implementeringen af dette.